**PAVIRŠINIŲ NUOTEKŲ TVARKYMO SUTARTIES**

 **STANDARTINĖS SĄLYGOS**

202\_\_ - \_\_\_\_\_\_\_\_\_\_\_\_\_ Nr.\_\_\_\_\_\_\_\_\_\_\_\_\_\_\_

 Visaginas

1. **ŠALIŲ REKVIZITAI**

|  |  |  |  |
| --- | --- | --- | --- |
| **Eil. Nr.** | **Rekvizitų pavadinimas** | **Paviršinių nuotekų tvarkytojas** | **Abonentas** |
|  | Juridinio asmens pavadinimas, fizinio asmens vardas, pavardė | UAB „Visagino būstas“ |  |
|  | Juridinio arba fizinio asmens kodas | 155498117 |  |
|  | Aplinkos apsaugos agentūros išduoto taršos leidimo ar taršos integruotos prevencijos ir kontrolės leidimo numeris ir išdavimo data | TIPK leidimas Nr. TV(2)-18/TL-U.5-12/2016, 2021-04-22 Nr. (30.5)-A4E-4968  |  |
|  | Buveinės adresas | Statybininkų g. 24, LT-31205 Visaginas |  |
|  | Korespondencijos adresas  |  |  |
|  | Telefono Nr. | (8 386) 70262 |  |
|  | Mobilusis telefono Nr. | - |  |
|  | Elektroninis paštas | v\_bustas@visaginobustas.lt |  |
|  | Elektroninis paštas Mokėjimo dokumentų gavimui | - |  |
|  | Buhalterijos telefono Nr. | (8 386) 75382 |  |
|  | Atsiskaitomosios sąskaitos Nr. | LT447300010002618264 |  |
|  | Bankas | AB bankas ,,Swedbank“ |
|  | Banko kodas | 73000 |
|  | Juridinio asmens atstovo (vadovo), pasirašančio Sutartį, vardas, pavardė, pareigos | direktorius Vytautas Šlaustas |  |

1. **ABONENTUI NUSTATOMI TARŠOS NORMATYVAI (DIDŽIAUSIA LEISTINA TARŠA)\***

|  |  |  |
| --- | --- | --- |
| Eil. Nr. | Rodiklio pavadinimas | Momentinė teršalų koncentracija |
|  | Biocheminis deguonies suvartojimas per septynias paras (BDS 7), mg/l | 23 |
|  | Naftos produktų koncentracija, mg/l | 5,00 |
|  | Skendinčių medžiagų koncentracija, mg/l | 30,00 |
|  | Vandenilio jonų rodiklis (pH) | 6,50 - 8,50 |

\* Abonentui taikomi taršos normatyvai (didžiausia leistina tarša) nustatomi pagal LR teisės aktus.

1. **BENDROSIOS NUOSTATOS**

1. Sutartis sudaryta vadovaujantis Lietuvos Respublikos geriamojo vandens tiekimo ir nuotekų tvarkymo įstatymu (toliau – Įstatymas), Lietuvos Respublikos civiliniu kodeksu, Visagino savivaldybės tarybos 2015 m. gruodžio 28 d. sprendimu Nr. TS-251 „Dėl paviršinių nuotekų tvarkytojo Visagino savivaldybės teritorijoje paskyrimo“, Visagino savivaldybės tarybos 2015 m. lapkričio 27 d. sprendimu Nr. TS-223 „Dėl turto perdavimo UAB „Visagino būstas“ pagal turto patikėjimo sutartį“, Lietuvos Respublikos Vyriausybės 2007 m. sausio 31 d. nutarimu Nr. 126 patvirtintu Geriamojo vandens tiekimo ir (arba) nuotekų tvarkymo viešosios sutarties standartinių sąlygų aprašu (toliau – Aprašas), Paviršinių nuotekų tvarkymo reglamentu (toliau – Reglamentas), patvirtintu Lietuvos Respublikos aplinkos ministro 2007 m. balandžio 2 d. įsakymu Nr. D1-193, Lietuvos Respublikos aplinkos ministro 2006 m. gruodžio 29 d. įsakymu Nr. D1-629 patvirtintomis Geriamojo vandens tiekimo ir nuotekų tvarkymo infrastruktūros naudojimo ir priežiūros taisyklėmis (toliau – Taisyklės) ir kitais paviršinių nuotekų tvarkymą reglamentuojančiais teisės aktais.

2. Apraše vartojamos sąvokos:

2.1. **Atsiskaitymo terminas** – sutartyje nurodytas laikotarpis, per kurį abonentas paviršinių nuotekų tvarkytojui turi sumokėti už paviršinių nuotekų tvarkymo paslaugas.

2.2. Kitos sutartyje vartojamos sąvokos apibrėžtos Lietuvos Respublikos geriamojo vandens tiekimo ir nuotekų tvarkymo įstatyme.

3. Abonentas, sudarydamas sutartį dėl paviršinių nuotekų tvarkymo paslaugų, pateikia paviršinių nuotekų tvarkytojui šiuos dokumentus:

3.1. Sklypo, kuris nuosavybės teise priklauso ar kitaip teisėtai valdomas ir kuriame paviršinių nuotekų tvarkymo infrastruktūra prijungta prie paviršinių nuotekų tvarkytojo infrastruktūros, Nekilnojamojo turto registro centrinio duomenų banko išrašo kopiją, jeigu sklypas suformuotas ir įregistruotas;

3.2. Sklypo schemos su skirtingos dangos išdėstymu ir plotais kopiją;

3.3. Paviršinių nuotekų valymo įrenginių, esančių sklype, techninės dokumentacijos kopiją.

1. **SUTARTIES DALYKAS IR KAINA**

4. Sutartyje nustatyta tvarka ir sąlygomis Paviršinių nuotekų tvarkytojas įsipareigoja teikti Abonentui paviršinių nuotekų tvarkymo paslaugas (toliau – Paslaugos), vadovaudamasis Lietuvos Respublikos aplinkos ministro 2006 m. gruodžio 29 d. įsakymu Nr. D1-639 patvirtintais Geriamojo vandens tiekimo ir nuotekų tvarkymo paslaugų kokybės bei aplinkos apsaugos reikalavimais, o Abonentas įsipareigoja atsiskaityti su Paviršinių nuotekų tvarkytoju už suteiktas Paslaugas.

5. Paviršinių nuotekų tvarkymo paslaugų pirkimo ir pardavimo vieta - paviršinių nuotekų atidavimo riba.

6. Paslaugų kainos nustatomos ir keičiamos Valstybinės energetikos reguliavimo tarybos nutarimu. Kainos nustatomos vadovaujantis Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodika, patvirtinta Valstybės energetikos reguliavimo tarybos 2006 m. gruodžio 21 d., ir perskaičiuojamos kasmet.

7. Paviršinių nuotekų tvarkytojas Paslaugų kainas viešai skelbia savo interneto svetainėje. Kainos įsigalioja ne anksčiau kaip po 30 (trisdešimt) kalendorinių dienų, kai jas viešai paskelbia Paviršinių nuotekų tvarkytojas, ir taikomos nuo kito mėnesio (einančio po mėnesio, kai kainos įsigalioja) 1 (pirmos) dienos.

1. **ATSISKAITYMO TVARKA IR TERMINAI**

8. Paviršinių nuotekų tvarkytojo priimtų iš Abonento tvarkyti paviršinių nuotekų kiekis nustatomas, išskyrus, kai nėra įrengtų atsiskaitomųjų nuotekų apskaitos prietaisų (toliau – Apskaitos prietaisai), vadovaujantis Reglamente nustatyta tvarka, taikant praeitų kalendorinių metų metinį kritulių kiekį, kuris nustatomas ir atnaujinamas kartą metuose pagal Lietuvos hidrometeorologijos tarnybos prie Aplinkos ministerijos duomenis.

9. Abonentas nustatytos formos prašyme Paviršinių nuotekų tvarkytojui pateikia šios sutarties 3 punkte nurodytą informaciją. Jeigu pagal prašyme pateiktus duomenis neįmanoma nustatyti Paslaugų kainos ir (ar) Abonentas per Paviršinių nuotekų tvarkytojo nurodytą laiką nepateikė ir (ar) nepatikslino duomenų ir (ar) Abonentas nėra pasirašęs ar atsisako pasirašyti Sutarties standartines sąlygas, tai Paslaugų kaina nustatoma vadovaujantis Reglamente nustatyta tvarka, taikant koeficientą 0,8 - kai Abonento teritorija yra planuojama ir (ar) nėra žinomas paviršiaus tipas.

10. Nustatytas paviršinių nuotekų kiekis nurodomas Sutarties Priede Nr. 1. Pasikeitus Abonento dangų plotui ir (arba) dangų tipui, apie tai per 3 (tris) darbo dienas Abonentas raštu arba elektroniniu paštu informuoja Paviršinių nuotekų tvarkytoją. Tuo pagrindu atliekamas Sutarties Priedo Nr. 1 pakeitimas. Jei Abonentas nepateikia informacijos apie pasikeitusius Abonento dangų plotus ir (arba) dangų tipus, Paviršinių nuotekų tvarkytojas turi teisę, gavęs VĮ Registrų centras arba kitų oficialių duomenų bazių duomenis, perskaičiuoti Paslaugų kainą ir pateikti mokėjimo dokumentą už suteiktas, bet neapmokėtas Paslaugas, skaičiuojant nuo Abonento dangų ploto ir (arba) dangų tipo pasikeitimo momento. Apie Paslaugų kainos ir metinio kritulių kiekio pasikeitimą Paviršinių nuotekų tvarkytojas informuoja Abonentą interneto svetainėje, raštu arba elektroniniu paštu. Tokiu atveju Sutarties Priedo Nr. 1 pakeitimai neatliekami. Kai yra įrengti Apskaitos prietaisai, Paviršinių nuotekų tvarkytojo priimtų iš Abonento tvarkyti paviršinių nuotekų kiekis nustatomas pagal tokių Apskaitos prietaisų rodmenis, kuriuos Abonentas privalo laiku, tiksliai ir teisingai deklaruoti, taip kaip nurodyta Sutarties sąlygų 11 punkte.

11. Jei Abonentas Sutarties sąlygų 11 punkte nustatytu terminu už ataskaitinį laikotarpį nedeklaruoja Apskaitos prietaisų rodmenų, Abonentui už Ataskaitinį laikotarpį suteiktų Paslaugų kiekis apskaičiuojamas pagal ankstesnio mėnesio, einančio prieš Ataskaitinį laikotarpį, suteiktų Paslaugų kiekį.

12. Jei Abonentas ilgiau kaip 90 (devyniasdešimt) kalendorinių dienų nedeklaruoja Apskaitos prietaisų rodmenų, Paviršinių nuotekų tvarkytojas pats užfiksuoja rodmenis ir su tuo susijusias išlaidas (darbo užmokestis, transporto sąnaudos ir kt.) įtraukia į Ataskaitinio laikotarpio mokėjimo dokumentą.

13. Paviršinių nuotekų tvarkytojas Abonentui pateikia mokėjimo dokumentą už praėjusį Ataskaitinį laikotarpį ne vėliau kaip iki kito mėnesio, einančio po Ataskaitinio laikotarpio, 10 (dešimtos) dienos. Abonentas, negavęs mokėjimo dokumento iki mėnesio, einančio po ataskaitinio laikotarpio, 20 (dvidešimtos) kalendorinės dienos, turi kreiptis į Paviršinių nuotekų tvarkytoją dėl pakartotinio mokėjimo dokumento pateikimo. Mokėjimo dokumento pateikimo būdas pasirenkamas ir nurodomas Sutarties 37 punkte.

14. Už per Ataskaitinį laikotarpį suteiktas Paslaugas Abonentas atsiskaito su Paviršinių nuotekų tvarkytoju ne vėliau kaip iki kito mėnesio, einančio po Ataskaitinio laikotarpio, paskutinės dienos. Abonentas, laiku neatsiskaitęs su Paviršinių nuotekų tvarkytoju, atsako Sutarties sąlygų 8 punkte nustatyta tvarka.

15. Abonento įmokos paskirstomos Lietuvos Respublikos civilinio kodekso 6.54 straipsnyje nurodytu eiliškumu.

16. Jeigu Abonentas apmoka didesnę, nei Paviršinių nuotekų tvarkytojo mokėjimo dokumente nurodyta, sumą, jo permokėta suma laikoma avansiniu mokėjimu už kitą Ataskaitinį laikotarpį, jeigu atskiru raštišku pareiškimu Abonentas nenurodo kitaip.

1. **PAVIRŠINIŲ NUOTEKŲ TVARKYTOJO ĮSIPAREIGOJIMAI IR TEISĖS**

17. Paviršinių nuotekų tvarkytojas privalo:

17.1. Teikti Abonentui paviršinių nuotekų tvarkymo paslaugas, išskyrus Sutarties 18 punkte nustatytus atvejus;

17.2. Užtikrinti, kad Abonentui teikiamos paviršinių nuotekų tvarkymo paslaugos atitiktų Įstatymo ir Reglamento reikalavimus;

17.3. Teisės aktų nustatyta tvarka naudoti ir prižiūrėti jam nuosavybės teise priklausančią ar kitaip jo teisėtai valdomą ir (arba) naudojamą paviršinių nuotekų tvarkymo infrastruktūrą, bešeimininkę infrastruktūrą, kitą valdomą turtą, užtikrindamas saugų paviršinių nuotekų šalinimą ir infrastruktūros plėtrą, pagal aplinkos apsaugos reikalavimus;

17.4. Informuoti ir įspėti Abonentą apie numatomą paviršinių nuotekų tvarkymo paslaugų teikimo sustabdymą Sutarties 18 punkte nustatytais atvejais ir tvarka ir nurodyti, nuo kada ir kuriam laikui sustabdomas paviršinių nuotekų tvarkymo paslaugų teikimas, kokiu būdu Abonentui bus sudaryta galimybė naudotis paviršinių nuotekų tvarkymo paslaugomis, jeigu pertrūkis truks ilgiau kaip 12 valandų;

17.5. Teikti Abonentui informaciją apie Paviršinių nuotekų tvarkytoją, paviršinių nuotekų tvarkymą, paslaugų teikimo sąlygas ir numatomus sutarčių sąlygų pakeitimus, sistemų eksploatavimą, modernizavimą, plėtrą, renovaciją, investicijas į sistemos plėtrą ir renovaciją, paslaugų kainas ir tarifus, jų struktūrą; ši informacija yra vieša ir skelbiama savivaldybės ir Paviršinių nuotekų tvarkytojo interneto svetainėse.

18. Paviršinių nuotekų tvarkytojas turi teisę nutraukti, sustabdyti paviršinių nuotekų tvarkymo paslaugų teikimą abonentui šiais atvejais:

18.1. Dėl paviršinių nuotekų tvarkymo infrastruktūros planinio remonto ir (ar) naujų infrastruktūros objektų prijungimo – ne vėliau kaip prieš 10 kalendorinių dienų iki numatomo sustabdymo raštu pranešęs Abonentui. Pranešimas skelbiamas Paviršinių nuotekų tvarkytojo interneto svetainėje ir išsiunčiamas Abonentui paštu, faksu ar elektroniniu paštu;

18.2. Kai Paviršinių nuotekų tvarkymo paslaugų teikimą būtina sustabdyti siekiant išvengti paviršinių nuotekų tvarkymo infrastruktūros avarijos arba šią avariją likviduoti, – nesuderinęs su Abonentu ar iš anksto jo neįspėjęs. Šiuo atveju Paviršinių nuotekų tvarkytojas apie paviršinių nuotekų tvarkymo paslaugų teikimo sustabdymą turi nedelsdamas, bet ne vėliau kaip per vieną darbo dieną, informuoti Abonentą, nurodęs paviršinių nuotekų tvarkymo paslaugų teikimo sustabdymo priežastis ir trukmę;

18.3. Kai paviršinių nuotekų tvarkymo paslaugų teikimą būtina sustabdyti siekiant išvengti gamtinės aplinkos taršos Abonento avarinės taršos atveju (avarija, įrenginių gedimai, pavojingų medžiagų ar cheminių skysčių patekimas ant dangos, nuo kurios surenkamos paviršinės nuotekos), – nesuderinęs su Abonentu ar iš anksto jo neįspėjęs. Šiuo atveju Paviršinių nuotekų tvarkytojas apie paviršinių nuotekų tvarkymo paslaugų teikimo sustabdymą turi nedelsdamas, bet ne vėliau kaip per vieną darbo dieną, informuoti Abonentą, nurodęs paviršinių nuotekų tvarkymo paslaugų teikimo sustabdymo priežastis ir trukmę;

18.4. Abonento prašymu, pateiktu raštu ne vėliau kaip prieš 10 kalendorinių dienų iki paviršinių nuotekų tvarkymo paslaugų teikimo sustabdymo ar nutraukimo kai teritoriją, nuo kurios organizuotai surenkamos paviršinės nuotekos, Abonentas perleidžia kito asmens nuosavybėn.

19. Paviršinių nuotekų tvarkytojas, kontroliuodami sutartinių įsipareigojimų vykdymą, atlieka į jo eksploatuojamus tinklus išleidžiamų paviršinių nuotekų laboratorinę kontrolę arba organizuoja šių tyrimų atlikimą Paviršinių nuotekų tvarkytojui nepriklausančiose laboratorijose, turinčiose Aplinkos apsaugos agentūros išduotą leidimą atlikti taršos šaltinių išmetamų į aplinką teršalų ir teršalų aplinkos elementuose matavimus ir tyrimus.

20. Paviršinių nuotekų tvarkytojas, atlikęs paviršinių nuotekų tyrimą ir nustatęs, kad viršytas sutartyje Paviršinių nuotekų tvarkytojo nustatytas Abonentui leidžiamas išleidžiamų paviršinių nuotekų užterštumas, kitą darbo dieną elektroniniu paštu ar kitomis ryšio priemonėmis, nurodytomis sutartyje, Abonentui praneša apie tyrimo rezultatus. Tokiu atveju Abonentas atsako sutarties 27 punkte nurodyta tvarka.

21. Abonentui atsisakius dalyvauti paimant sutarties 19 ir 20 punktuose nurodytus mėginius, Paviršinių nuotekų tvarkytojas turi teisę paimti Abonento nuotekų mėginius nedalyvaujant Abonentui ar jo atstovui. Tokiu atveju surašomas Paviršinių nuotekų tvarkytojo patvirtintos formos aktas, kurį Paviršinių nuotekų tvarkytojas pasirašo ir kuriame pažymi, kad Abonentas dalyvauti atsisakė. Vienas akto egzempliorius Paviršinių nuotekų tvarkytojui, kitas – Abonentui.

22. Paviršinių nuotekų tvarkytojas pagal sutartį ties sutartyje nustatyta paviršinių nuotekų atidavimo riba priima iš Abonento sutartyje nustatyto užterštumo paviršines nuotekas.

23. Kitos sutartyje nenurodytos Paviršinių nuotekų tvarkytojo teisės ir pareigos nustatytos Įstatyme, Taisyklėse ir kituose teisės aktuose.

24. Abonentas privalo:

24.1. Teisės aktų nustatyta tvarka prižiūrėti jam nuosavybės teise priklausančius ar kitais teisėtais pagrindais jo valdomus ir (arba) naudojamus paviršinių nuotekų šalinimo įrenginius;

24.2. nedelsdamas pranešti paviršinių nuotekų tvarkytojui apie pastebėtą avariją, gaisrą, apskaitos prietaisų gedimus ar kitokius pažeidimus išleidžiant paviršines nuotekas;

24.3. Neišleisti į Paviršinių nuotekų tvarkytojo eksploatuojamą paviršinių nuotekų tvarkymo infrastruktūrą nuodingų medžiagų ar jų mišinių, galinčių sukelti sprogimą, užkimšti tinklus ar kitaip sutrikdyti infrastruktūros darbą, ar kitokių sutartyje nenumatytų medžiagų ar jų mišinių;

24.4. Sudarydamas sutartį arba esant veiklos pokyčiams, dėl kurių kinta paviršinių nuotekų sudėtis ir kiekis, raštu pranešti paviršinių nuotekų tvarkytojui labiausiai tikėtinas, dažniausiai abonento veikloje pasitaikančias nuotekų teršalų koncentracijas;

24.5. Abonentas, savo veikloje naudojantis chemines medžiagas ir preparatus, kurie nuotekomis patenka arba gali patekti į paviršinių nuotekų surinkimo sistemą, turi vadovautis konkrečios cheminės medžiagos ar preparato saugos duomenų lapo nuostatomis, jeigu kituose teisės aktuose medžiagai ar preparatui nenustatyti kitokie reikalavimai; privalo informuoti Paviršinių nuotekų tvarkytoją apie planuojamas išleisti medžiagas, preparatus, suderinti su juo šį klausimą ir išleidimo sąlygas nustatyti sutartyje;

24.6. Sutartyje nustatyta tvarka atsiskaityti Paviršinių nuotekų tvarkytojui už suteiktas paviršinių nuotekų tvarkymo paslaugas;

24.7. Užtikrinti Abonento patalpose ir (ar) teritorijoje esančių paviršinių nuotekų apskaitos prietaisų saugumą;

24.8. Visiškai atsiskaityti su Paviršinių nuotekų tvarkytoju už suteiktas paviršinių nuotekų tvarkymo paslaugas ir nutraukti sutartį, kai teritoriją, nuo kurios organizuotai surenkamos paviršinės nuotekos, perleidžia kito asmens nuosavybėn;

24.9. Sudaryti sąlygas Paviršinių nuotekų tvarkytojui Abonento darbo metu paimti išleidžiamų nuotekų mėginius suderintoje mėginių paėmimo vietoje, taip pat prireikus sudaryti sąlygas pastatyti automatinį nuotekų mėginių semtuvą;

24.10. Užtikrinti galimybę Paviršinių nuotekų tvarkytojo įgaliotam atstovui patikrinti Abonento Apskaitos prietaisus, kai tokie įrengti;

24.11 Kai yra įrengti Apskaitos prietaisai, ne vėliau kaip iki paskutinės ataskaitinio laikotarpio dienos pranešti Paviršinių nuotekų tvarkytojui apskaitos prietaisų rodmenis, paštu ar elektroniniu paštu pateikiant ataskaitą (deklaraciją), pasirašytą Abonento įgalioto atstovo;

24.12 Nevykdydamas šia Sutartimi prisiimtų įsipareigojimų ar netinkamai juos vykdydamas, Lietuvos Respublikos įstatymų nustatyta tvarka atlyginti Paviršinių nuotekų tvarkytojo patirtą žalą.

25. Abonentas turi teisę:

25.1. Reikalauti, kad Paviršinių nuotekų tvarkytojas užtikrintų aprūpinimą sutartyje ir kituose teisės aktuose nustatytus reikalavimus atitinkančiomis paviršinių nuotekų tvarkymo paslaugomis;

25.2. Paviršinių nuotekų tvarkytojo informacijos teikimo taisyklėse nustatyta tvarka gauti iš Paviršinių nuotekų tvarkytojo informaciją apie paviršinių nuotekų tvarkymą, avarijas, planuojamus paviršinių nuotekų tvarkymo paslaugų pertrūkius ir kitus pokyčius, galinčius turėti įtakos Abonento sveikatai ir gyvenimo kokybei, paviršinių nuotekų tvarkymą, saugų ir efektyvų paviršinių nuotekų tvarkymo infrastruktūros naudojimą ir plėtrą, paviršinių nuotekų tvarkymo paslaugų kainas, abonentams teikiamas paslaugas;

25.3. Nutraukti sutartį vienašališkai, apie tai pranešę paviršinių nuotekų tvarkytojui prieš 30 dienų, jeigu yra visiškai atsiskaitę už paviršinių nuotekų tvarkymo paslaugas, kai teritoriją, nuo kurios organizuotai surenkamos paviršinės nuotekos, Abonentas perleidžia kito asmens nuosavybėn ir Paviršinių nuotekų tvarkytojo infrastruktūra nesinaudoja;

26. Kitos sutarties sąlygose nenurodytos Abonento teisės ir pareigos nustatytos Įstatyme ir Taisyklėse.

1. **ŠALIŲ ATSAKOMYBĖ**

27. Paviršinių nuotekų tvarkytojui atliekant laboratorinę kontrolę nustačius, kad viršytas Abonento ir Paviršinių nuotekų tvarkytojo sudarytoje sutartyje nurodytas Abonentui nustatytas leidžiamas išleidžiamų paviršinių nuotekų užterštumas, skaičiuojamos netesybos – 1 kub. metropaviršinių nuotekų tvarkymo kaina didinama tokiu santykiu, kuriuo faktinė tarša viršijo sutartyje nustatytą Abonentui leidžiamą išleidžiamų paviršinių nuotekų užterštumą. Jeigu paviršinės nuotekos išleidžiamos ilgiau kaip 24 valandas, viršijimo laikotarpis nustatomas nuo paviršinių nuotekų mėginio, kuriame nustatytas viršijimas, paėmimo iki nuotekų mėginio, kuriame nustatyta atitiktis sutartyje nustatytiems paviršinių nuotekų išleidimo reikalavimams, paėmimo.

28. Abonentui per Atsiskaitymo terminą neatsiskaičius su Paviršinių nuotekų tvarkytoju už suteiktas paslaugas, skaičiuojami 0,02 procento dydžio delspinigiai už kiekvieną uždelstą kalendorinę dieną nuo laiku nesumokėtos sumos. Paviršinių nuotekų tvarkytojas atskiru raštu Abonentą informuoja apie delspinigių susidarymą, nurodo jų dydį ir priežastį.

29. Paviršinių nuotekų tvarkytojas, nevykdantis ar netinkamai vykdantis sutartimi prisiimtus įsipareigojimus, atsako teisės aktų nustatyta tvarka.

30. Šalis, nevykdanti pagal sutartį prisiimtų įsipareigojimų (įskaitant netesybas) ar netinkamai juos vykdanti, atsako Lietuvos Respublikos įstatymų nustatyta tvarka ir privalo atlyginti kitos sutarties šalies, taip pat trečiųjų asmenų dėl to turėtą žalą.

1. **BAIGIAMOSIOS NUOSTATOS**

31. Sutartis įsigalioja jos pasirašymo dieną ir laikoma sudaryta neterminuotam laikui.

32. Sutartis gali būti pakeista Abonento ir Paviršinių nuotekų tvarkytojo abipusiu rašytiniu susitarimu.

33. Sutartis gali būti nutraukta ir pakeista Lietuvos Respublikos civiliniame kodekse nustatyta tvarka.

34. Jeigu asmuo nėra pasirašęs su paviršinių nuotekų tvarkytoju sutarties arba atsisako ją pasirašyti, tačiau naudojant paviršinių nuotekų tvarkymo sistemas įstatymų ir kitų teisės aktų nustatyta tvarka paviršinės nuotekos išleidžiamos į paviršinių nuotekų tvarkytojo paviršinių nuotekų tvarkymo sistemas, tokiu atveju laikoma, kad sutartis sudaryta. Šiais atvejais už paviršinių nuotekų tvarkymo paslaugas atsiskaitoma Lietuvos Respublikos Vyriausybės tvirtinamame Atsiskaitymo už patiektą geriamąjį vandenį ir suteiktas nuotekų tvarkymo paslaugas tvarkos apraše nustatyta tvarka.

35. Abonentas, pasirašydamas šios sutarties sąlygas, patvirtina ir garantuoja, kad:

35.1. Perskaitė sutartį, suprato jos turinį ir pasekmes bei pasirašė kaip atitinkančią Abonento valią ir ketinimus;

35.2. Susipažino su viešai skelbiama paviršinių nuotekų kaina bei kitomis viešai skelbiamomis paslaugų teikimo sąlygomis;

35.3. Sutinka, kad Paviršinių nuotekų tvarkytojas Sutarties vykdymo tikslais, įskaitant, bet neapsiribojant, skolų administravimo, išieškojimo, klientų aptarnavimo ir kitais, išimtinai su sutartimi susijusiais, tikslais tvarkytų jo asmens duomenis;

35.4. Sutinka, kad Paviršinių nuotekų tvarkytojas turi teisę perduoti informaciją apie Abonentą tretiesiems asmenims, kurių veikla susijusi su skolų išieškojimu, aplinkosauga ar kitiems tretiesiems asmenims, teisės aktais numatyta tvarka turintiems teisę gauti tokią informaciją, o taip pat su tuo susijusią informaciją skelbti savo Interneto svetainėje Lietuvos Respublikos asmens duomenų teisinės apsaugos įstatymo nustatyta tvarka.

36. Sutarties priedai, kurie pildomi atskirai kiekvienam Abonento sklypui, taip pat papildomi šalių susitarimai yra neatskiriama sutarties dalis.

37. Paviršinių nuotekų tvarkytojas mokėjimo dokumentus pateikia (pažymint vieną tinkamą):

37.1. Abonento sutarties I sk. (Šalių rekvizitai) 8 eilutėje nurodytu elektroniniu paštu ☐;

37.2. „E. Sąskaita“ informacinėje sistemoje (pagal Viešųjų pirkimų įstatymą) ☐.

38. Sutartis sudaryta 2 (dviem) vienodą juridinę galią turinčiais egzemplioriais – po 1 (vieną) egzempliorių kiekvienai šaliai.

1. **ŠALIŲ PARAŠAI**

|  |  |
| --- | --- |
| **PAVIRŠINIŲ NUOTEKŲ TVARKYTOJAS** | **ABONENTAS** |
| *(pareigos) vardas, pavardė, parašas* | *(pareigos) vardas, pavardė, parašas* |

 **202\_\_-\_\_\_\_-\_\_\_\_ Sutarties Nr. \_\_\_\_\_\_\_\_\_\_\_**

 **Priedas Nr. 1**

1. **INFORMACIJA APIE SKLYPĄ:**

|  |  |  |
| --- | --- | --- |
| **Eil. Nr.** | **PAVADINIMAS** | **DUOMENYS** |
|  | Sklypo adresas |  |
|  | Sklypo kadastrinis numeris |  |
|  | Abonentui nuosavybės ar kita teise valdomo žemės sklypo bendras plotas, m2 (duomenys iš VĮ Registrų centras išrašo)**, iš jo:** |  |
| 3.1. | Stogų dangos, m2 |  |
| 3.2. | Kietos, vandeniui nelaidžios, dangos, m2 |  |
| 3.3. | Akmenų grindinys, m2 |  |
| 3.4. | Iš dalies vandeniui laidūs paviršiai, m2 |  |
| 3.5. | Žalieji plotai, m2 |  |
| 3.6. | Planuojama teritorija ir (ar) nėra žinomas paviršiaus tipas, m2 |  |

1. **INFORMACIJA APIE EKSPLOATUOJAMĄ PAVIRŠINIŲ NUOTEKŲ INFRASTRUKTŪRĄ**

|  |  |  |
| --- | --- | --- |
| **Eil. Nr.** | **PAVADINIMAS** | **DUOMENYS** |
|  | Taršos leidimo ar taršos integruotos prevencijos ir kontrolės leidimo numeris  | TIPK leidimas Nr. TV(2)-18/TL-U.5-12/2016 |
|  | Taršos leidimo ar taršos integruotos prevencijos ir kontrolės leidimo išdavimo data  | 2021-04-22 Nr. (30.5)-A4E-4968 |
|  | Taršos leidimo ar taršos integruotos prevencijos ir kontrolės leidimo galiojimo terminas |  |
|  | Paviršinių nuotekų valymo įrenginiai | Yra ☒ Nėra ☐ |
|  | Paviršinių nuotekų valymo įrenginių našumas, litrai per sekundę |  |
|  | Paviršinių nuotekų valymo įrenginius eksploatuojanti įmonė | UAB „Visagino būstas“ |
|  | Paviršinių nuotekų apskaitos prietaisas | Yra ☐ Nėra ☒ |
|  | Paviršinių nuotekų išleistuvo Nr.  |  1300034 ir 1300036 |
|  | Atsakingo už paviršinių nuotekų tinklų infrastruktūros eksploatavimą asmens vardas pavardė, telefono Nr. | Arkadij Škulepa mob. +37069008969 |

1. **PASLAUGŲ KAINA SKLYPUI**

Paviršinių nuotekų tvarkymo reglamentas, patvirtintas Lietuvos Respublikos aplinkos ministro 2007 m. balandžio 2 d. įsakymu Nr. D1-193, nustato, kad paviršinių nuotekų kiekis (Wf) išmatuojamas apskaitos prietaisais, o, kai jų nėra, apskaičiuojamas pagal formulę:

Wf = 10 x Hf x ps x F x K, m3/mėnesį ar kitą ataskaitinį laikotarpį, kur:

Hf - vidutinis daugiametis kritulių kiekis Visagino savivaldybės teritorijoje, mm *(Pagal Lietuvos hidrometeorologijos tarnybos prie Aplinkos ministerijos duomenis. Apskaičiuojama iš eilės einantiems trisdešimties metų laikotarpiams, perskaičiuojant* ***kas dešimt metų****. Nuo 2021-01-01 Visagino savivaldybėje daugiametis kritulių kiekis yra 622 mm per metus, t. y. 155,5 mm per ketvirtį. Nekintanti vidutinė kritulių reikšmė nustatyta iki 2030-12-31.))*;

ps – paviršinio nuotėkio koeficientas:

ps =0,85 – stogų dangoms;

ps =0,83 – kietoms, vandeniui nelaidžioms, dangoms;

ps =0,78 – akmenų grindiniui;

ps =0,4 – iš dalies vandeniui laidiems paviršiams (pavyzdžiui, sutankintas gruntas, žvyras, skalda, ir pan.);

ps =0,2 – žaliesiems plotams (pavyzdžiui, pievos, vejos, gėlynai ir pan.), kuriuose įrengta vandens surinkimo infrastruktūra;

ps =0,8 – koeficientas taikomas, kuomet teritorija yra planuojama ir (ar) nėra žinomas paviršiaus tipas;

F – teritorijos plotas, išskyrus žaliuosius plotus, kuriuose neįrengta vandens surinkimo infrastruktūra, ir žemės ūkio naudmenas, ha;

K – paviršinio nuotėkio koeficientas, atsižvelgiant į tai, ar sniegas iš teritorijos pašalinamas. Jei sniegas pašalinamas K=0,85, jei nešalinamas – K=1“.

 = Jei sniegas pašalinamas K=0,85;

 = Jei sniegas nešalinamas K=1.

|  |  |  |  |  |  |
| --- | --- | --- | --- | --- | --- |
| **Eil. Nr.** | **DANGOS PAVADINIMAS** | **TERITORIJOS PLOTAS,** **ha** | **PAVIRŠINIO NUOTĖKIO KOEFICIENTAI** | **KRITULIŲ KIEKIS, mm** | **SURENKAMŲ NUOTEKŲ KIEKIS PER KETVIRTĮ, m3** |
|
|  |  | **F** |  | **ps** | **K** | **Hf** | **Wf** |
| 1. | Stogų dangos |   | 10 | 0,85 |  1 | 155,50 |   |
| 2. | Kietos, vandeniui nelaidžios, dangos |   | 10 | 0,83 |  1 |
| 3. | ... |   |   |   |   |   |
| Iš viso: |  |
| Paslaugos bazinė kaina Eur/m3 \* | 0,31 |
| Paslaugos ketvirčio suma be PVM, Eur |   |
| PVM 21%, Eur |   |
| Iš viso per ketvirtį su PVM, Eur |   |

\* Paslaugų kainos nustatomos ir keičiamos Valstybinės energetikos reguliavimo tarybos nutarimu. Kainos nustatomos vadovaujantis Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodika, patvirtinta Valstybės energetikos reguliavimo tarybos 2006 m. gruodžio 21 d., ir perskaičiuojamos kasmet.

1. **ŠALIŲ PARAŠAI**

|  |  |
| --- | --- |
| **PAVIRŠINIŲ NUOTEKŲ TVARKYTOJAS** | **ABONENTAS** |
| *(pareigos) vardas, pavardė, parašas* | *(pareigos) vardas, pavardė, parašas* |